„Viena Kelionė“

Šią savo parodą pavadinau, įvardinau kaip kelionę. Tai virtuali kelionė į Kūrybinę erdvę. Man pačiai tai žvilgsnis iš šalies į vieną iš savo kūrybos etapų, dar kartą įsižiūrint, prajaučiant, išsigryninant tarsi prieš žengiant naują žingsnį.

Parodoje eksponuojami 2011- 2020 sukurti darbai. Motyvai keliauja nuo Balninkų iki Rumunijos ar Kroatijos, nuo tylios gamtos iki miesto erdvių.

Kur benukeliautume, ar į Balninkus, ar į tolimas šalis - viskas nugula į mūsų patirtį ir tampa Viena Didele Kelione.

Irma Karvelytė- Kondraškinienė